CELEX: 62014TN0274
Language: et
Date: 2014-04-30 00:00:00
Title: Kohtuasi T-274/14: 30. aprillil 2014 esitatud hagi – Lech-Stahlwerke versus komisjon

14.7.2014   
            
            
               ET
            
            
               Euroopa Liidu Teataja
            
            
               C 223/27
            
         30. aprillil 2014 esitatud hagi – Lech-Stahlwerke versus komisjon
   (Kohtuasi T-274/14)
   2014/C 223/32
   Kohtumenetluse keel: saksa
   
      Pooled
   
   
      Hageja: Lech-Stahlwerke GmbH (Meitingen, Saksamaa) (esindajad: advokaadid I. Zenke ja T. Heymann)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 18. detsembri 2013. aasta otsus 2014/C 37/07 algatada ELTL artikli 108 lõikes 2 ette nähtud ametlik uurimismenetlus seoses taastuvenergiaallikatest ja kaevandusgaasist elektri tootmise toetamisega vastavalt 25. oktoobri 2008. aasta redaktsioonis seadusele, millega muudetakse prioriteetseks taastuvad energiaallikad (muudetud 20. detsembri 2012. aasta seaduse § -ga 5), ja energia suurtarbijatele taastuvenergiaseadusest tuleneva lisatasu vähendamisega, osas, milles selles otsuses kvalifitseeritakse taastuvenergia lisatasu ülemmäär sellistele energia suurtarbijatele nagu hageja riigiabiks ELTL artikli 107 lõike 1 tähenduses ja tunnistatakse see esialgu siseturuga kokkusobimatuks;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide: rikutud on ELTL artikli 107 lõiget 1 – tegemist ei ole riigiabiga
               
                           —
                        
                        
                           Hageja väidab, et seaduse, millega muudetakse prioriteetseks taastuvad energiaallikad (edaspidi „taastuvenergiaseadus”), toetamise mehhanism tervikuna ja iseäranis eriline hüvitamiskord energia suurtarbijatele ei kujuta endast riigiabi ELTL artikli 107 lõike 1 tähenduses, sest tegemist ei ole riigi ressursside otsese või kaudse ülekandmisega. Toetust rahastatakse üksnes erasektori vahenditest, mille rahavoogusid ei kontrolli ükski riigiasutus.
                        
                     
         
               2.
            
            
               Teine väide: rikutud on ELTL artikli 107 lõiget 1 – tegemist ei ole energia suurtarbijate valikulise soodustamisega
               
                           —
                        
                        
                           Lisaks väidab hageja, et eriline hüvitamiskord ei soodusta valikuliselt energia suurtarbijaid. Esiteks ei saa suurtarbijatest ettevõtjad sellist soodustust, mida nad tavalistes turutingimustes ei oleks saanud, kuna neil asjaoludel peaksid taastuvelektrijaamade käitajad müüma oma elektrit turuhinnaga ja siis ei oleks ka taastuvenergia lisatasu. Teiseks kehtib eriline hüvitamiskord elektri suurtarbijatele, kes võiksid kaotada taastuvenergia lisatasu tõttu rahvusvahelise konkurentsivõime, eranditult kõikide tööstussektorite suhtes.
                        
                     
         
               3.
            
            
               Kolmas väide: rikutud on ELTL artikli 107 lõiget 1 – igal juhul siseturuga kokkusobiv
               
                           —
                        
                        
                           Kui eriline hüvitamiskord isegi oleks riigiabi, siis oleks see ilmselgelt artikli 107 lõike 3 punktides b ja c sätestatud riigiabi eeskirjade kohaselt siseturuga kokkusobiv, kui arvestada ühenduse huvides olevat keskkonna- ja kliimakaitse eesmärki, tagades samal ajal Euroopa majanduse säästlik ja stabiilne areng.